
ЕВРАЗИЯ ЭКОНОМИКАЛЫК КОМИССИЯСЫ
[bookmark: bookmark0]КОЛЛЕГИЯ


ЧЕЧИМ


2023-жылдын «22» августу	№ 127                        Москва шаары



Улуттук операторлор, ыйгарым укуктуу операторлор (органдар) жана контролдоочу органдар тарабынан штаттан тышкаркы жагдайлар пайда болгондо жана (же) навигациялык пломбаларды кочдонуп Евразия экономикалык бирлигине мүчө мамлекеттердин аймагы боюнча байкоого алынуучу объекттерди ташууну байкоого алуунун жүрүшүндө санкцияланбаган иш-аракеттерди жүзөгө ашырууда иш-аракеттерди жасоо тартиби жөнүндө

[bookmark: _GoBack]2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашуунун 11-беренесинин 3-пунктуна ылайык, Евразия экономикалык комиссиясынын Коллегиясы чечти: 
1. Тиркелген Улуттук операторлор, ыйгарым укуктуу операторлор (органдар) жана контролдоочу органдар тарабынан штаттан тышкаркы жагдайлар пайда болгондо жана (же) навигациялык пломбаларды колдонуп Евразия экономикалык бирлигине мүчө мамлекеттердин аймагы боюнча байкоого алынуучу объекттерди ташууну байкоого алуунун жүрүшүндө санкцияланбаган иш-аракеттерди жүзөгө ашырууда иш-аракеттерди жасоо тартиби бекитилсин.
2. Бул чечим расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын    Коллегиясынын Төрагасы
	
М. Мясникович

	БЕКИТИЛДИ

	
Евразия экономикалык комиссиясынын Коллегиясынын 

	2023-ж. 22-августундагы № 127 
чечими менен

	











Улуттук операторлор, ыйгарым укуктуу операторлор (органдар) жана контролдоочу органдар тарабынан штаттан тышкаркы жагдайлар пайда болгондо жана (же) навигациялык пломбаларды колдонуп Евразия экономикалык бирлигине мүчө мамлекеттердин аймагы боюнча байкоого алынуучу объекттерди ташууну байкоого алуунун жүрүшүндө санкцияланбаган иш-аракеттерди жүзөгө ашырууда иш-аракеттерди жасоо 
ТАРТИБИ

1. Бул Тартип штаттан тышкаркы жагдайлар пайда болгондо жана (же) штаттан тышкаркы жагдайлар пайда болушу жана (же) санкцияланбаган иш-аракеттердин жүзөгө ашырылышы жөнүндө маалымат берилген башка мүчө мамлекеттердин улуттук операторлору жана ыйгарым укуктуу операторлору (органдары), ошондой эле мүчө мамлекеттердин контролдоочу органдары тарабынан санкцияланбаган иш-аракеттерди жүзөгө ашырууда Евразия экономикалык бирлигине мүчө мамлекеттердин аймактары боюнча байкоого алынуучу объекттердин ташылышын байкоого алган улуттук операторлор тарабынан (мындан ары – ташуу, мүчө мамлекеттер) иш-аракеттерди жасоо эрежелерин аныктайт.
2. Ушул Тартипте колдонулган түшүнүктөр 2022-жылдын 
19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашууда аныкталган маанилерде колдонулат.
3. Эгерде ташууларды байкоого алууда аймагында ташуулар байкоого алына баштаган мүчө мамлекеттин улуттук операторунун маалыматтык системасында катталган навигациялык пломба колдонулган жана  жана мындай маалыматтык системада ташууларды байкоого алуунун жүрүшүндө алынган штаттан тышкаркы жагдайлардын пайда болушу жана (же) санкцияланбаган иш-аракеттердин ишке ашырылышы жөнүндө маалымат белгиленген учурларда аталган улуттук оператор алынган маалыматты мүмкүн болушунча кыска мөөнөттө өзүнүн мүчө мамлекетинин ыйгарым укуктуу операторуна (органына) берет (улуттук оператор жана ыйгарым укуктуу оператор (орган) бир жак болгон учурдан тышкары).
4. Эгерде ташууларды байкоого алууда аймагында ташуу байкоого алына баштаган мүчө мамлекетке караганда башка мүчө мамлекеттин улуттук операторунун маалымат системасында катталган навигациялык пломба колдонулган учурда штаттан тышкаркы жагдайлардын пайда болушу жана (же) санкцияланбаган иш-аракетти жүзөгө ашыруу жөнүндө маалымат навигациялык пломба катталган мүчө мамлекеттин улуттук операторунун маалыматтык системасында белгиленет, жана ушундай улуттук оператор тарабынан өзүнүн мүчө мамлекетинин ыйгарым укуктуу операторуна (органына) жөнөтүлөт.
Мүчө мамлекеттин ыйгарым укуктуу оператору (органы) аталган маалыматты алгандан кийин аны мындай ташуулар аймагында байкоого алына  баштаган мүчө мамлекеттин ыйгарым укуктуу операторуна (органына) жөнөтөт.
5. Штаттан тышкаркы жагдайлардын пайда болушу жана (же) санкцияланбаган иш-аракетти жүзөгө ашыруу жөнүндө маалыматты алгандан кийин ташуулар аймагында байкоого алына  баштаган мүчө мамлекеттин ыйгарым укуктуу оператору (органы) мындай маалыматты мүмкүн болушунча кыска мөөнөттө аймагында штаттан тышкаркы жагдайлардын пайда болгон жана (же) санкцияланбаган иш-аракет жүргүзүлгөн мүчө мамлекеттин ыйгарым укуктуу операторуна (органына) жөнөтөт. 
6. Пайда болгон штаттан тышкаркы жагдайдын кесепетин четтетүү жана (же) санкцияланбаган иш-аракеттерди жүзөгө ашырган учурда зарыл бологон чараларды көрүү максатында аймагында штаттан тышкаркы жагдай пайда болгон жана (же) санкцияланбаган иш-аракеттер жүзөгө ашырган мүчө мамлекеттин ыйгарым укуктуу оператору (органы), байкоого алынуучу объекттер аймагында ташылган (ташыла турган) башка мүчө мамлекеттердин ыйгарым укуктуу операторлору (органдары), ошондой эле өзүнүн мүчө мамлекетинин контролдоочу органы жана улуттук оператору менен өз ара аракеттенет.
7. Аймагында штаттан тышкаркы жагдай пайда болгон жана (же) санкцияланбаган иш-аракет жүргүзүлгөн мүчө-мамлекеттин ыйгарым укуктуу оператору (органы) ушул Тартиптин 5-пунктуна ылайык маалымат алгандан кийин 30 мүнөттүн ичинде:
а) байкоого алынуучу объекттердин жайгашкан жерин, ал эми навигациялык пломба менен байланыш жок болгон учурда – навигациялык пломба менен акыркы маалыматтык өз ара аракеттенүү боюнча байкоого алынуучу объекттердин жайгашкан жерин белгилейт;
б) навигациялык пломба менен болгон окуяга жараша бул маалыматты ырастоо менен байланышкан иш-аракеттерди жүзөгө ашырат, зарыл учурда автомобиль транспорт каражатынын айдоочусу (темир жол ташуучусу) менен байланышат жана штаттан тышкаркы жагдайдын пайда болуу жана (же) санкцияланбаган иш-аракетти жүзөгө ашыруу жагдайларын тактайт;
в) бул маалымат бышыкталган учурда же болбосо автомобиль транспорт каражатынын айдоочусу (темир жол ташуучусу) менен 30 мүнөт ичинде байланышууга мүмкүн болбогон учурда
штаттан тышкаркы жагдайдын пайда болушу жана (же) санкцияланбаган аракеттердин жүзөгө ашырылышы жөнүндө билдирүүнү түзөт жана өзүнүн мүчө-мамлекетинин контролдоочу органына ошондой эле ушул Тартиптин 6-пунктуна ылайык байкоого алынуучу объекттер аймагы боюнча ташылган (ташылуучу) мүчө-мамлекеттердин ыйгарым укуктуу операторлоруна (органдарына) жөнөтөт.
8. Аймагында штаттан тышкаркы жагдайдын пайда болгон жана (же) санкцияланбаган иш-аракет жүзөгө ашырылган мүчө-мамлекеттин контролдоочу органы:
а) өзүнүн мүчө мамлекетинин ыйгарым укуктуу операторуна (органына) штаттан тышкаркы жагдайдын пайда болушу жана (же) санкцияланбаган иш-аракеттерди жүзөгө ашыргандыгы жөнүндө билдирүү кабыл алынгандыгы жөнүндө маалымдайт;
б) пайда болгон штаттан тышкаркы жагдайга жана (же) ишке ашырылган санкцияланбаган иш-аракеттерге, анын ичинде тобокелдиктерди башкаруу системасын пайдаланып чара көрүү боюнча зарыл болгон иш-чараларды жүргүзөт;
в) пайда болгон штаттан тышкаркы жагдайга жана (же) ишке ашырылган санкцияланбаган иш-аракеттерге чара көрүү боюнча жүргүзүлгөн иш-чаралардын жыйынтыгы боюнча өзүнүн мүчө мамлекетинин ыйгарым укуктуу операторуна (органына) төмөнкү чечимдердин бири жөнүндө маалымдайт:
пломбалоо элементин жабуу зарылдыгы жөнүндө;
навигациялык пломбаны деактивациялоо жана ушундай пломбаны колдонуп ташууну байкоого алуу аяктоо зарылдыгы жөнүндө;
навигациялык пломбаны жана (же) навигациялык пломбаны пломбалоо элементин алмаштыруу зарылдыгы жөнүндө;
ташууну улантуу жөнүндө (анын ичинде ташуу шарттарына жараша навигациялык пломбанын жөндөлгөн параметрлерин өзгөртүү аркылуу).
9. Эгерде аймагында штаттан тышкаркы жагдай пайда болгон жана (же) санкцияланбаган иш-аракет жүзөгө ашырылган мүчө мамлекеттин ыйгарым укуктуу оператору (органы) ташууну улантуу жөнүндө чечим кабыл алынгандыгы жөнүндө өзүнүн мүчө мамлекетинин контролдоочу органы тарабынан маалымдалган учурда, бул ташуунун жүрүшүндө штаттан тышкаркы жагдайдын пайда болушу жана (же) санкцияланбаган иш-аракетти жүзөгө ашыруу жөнүндө кайталап билдирүү жөнөтүлбөйт.
10. Эгерде ага карата штаттан тышкаркы жагдай пайда болгон жана (же) санкцияланбаган иш-аракет жүзөгө ашырылган байкоого алынган объект ушул Тартиптин 8-пунктунда көрсөтүлгөн иш-чаралар аяктаганга чейин штаттан тышкаркы жагдай пайда болгон жана (же) санкцияланбаган иш-аракет жүзөгө ашырылган мүчө мамлекеттин аймагынан чыгып кеткен учурда, мындай мүчө мамлекеттин ыйгарым укуктуу оператору (органы) аймагында мындай ташуулар байкоого алына баштаган мүчө-мамлекеттин ыйгарым укуктуу оператору (органы) аркылуу бул жөнүндө аймагында байкоого алынуучу объект  жайгашкан мүчө мамлекеттин ыйгарым укуктуу операторуна (органына) маалымдайт. 

